23/07/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública. Nº de expediente: IN407A 492/2008

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S, A, Enderezo Social: Avda. de Arteixo, 171- A Coruña. Denominación: L. M. T. A., C. T. A., R. B. T. A., Bertomil. Situación: Boimorto. Características Técnicas: Liña eléctrica de media tensión aérea, a 15/20 kV., cunha lonxitude de 1,066 Km., coa orixe no apoio n° 39-22-6 da L. M. T. A. POR-704, entre as derivadas aos C. C. T. T. Castro e Xesteira e final no C. T. proxectado, condutor tipo LA 56/54,6 mm2. Centro de transformación intemperie, cunha potencia de 50 kVA., e unha relación de transformación de 20.000/400-230 V. Rede de baixa tensión aérea en apoios de formigón, con condutor tipo RZ., e unha lonxitude de 0,782 Km. Concello de Boimorto. Resultan os seguintes feitos: Primeiro.-A petición someteuse a información pública por Acordo do 25 de novembro de 2008, de la Delegación Provincial, publicada no DOG do 16 de xaneiro de 2009, no BOP de A Coruña do 8 de xaneiro de 2009 e no xornal El Correo Gallego de 24 de decembro de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Segundo.-Dentro do prazo establecido foron presentadas alegacións por: Don Pedro Luciano Taño Nolasco propietario do predio n° 4 e en representación dos propietarios dos predios n° 1, 2, 3, 5, 6, 7, 11 e 13, solicita que se modifique o trazado para que os predios sexan afectadas nos extremos e que se utilice cable forrado para que a tiña afecte ao menor terreo posible. Don Jose Jonay Refusta Offor, propietario do predio n° 8, solicita que se desplace a liña entre os apoios n° 4 e n° 8 hacia o camiño e que se modifiquen as características da tiña en LA-56 a PAG 50, en bandeira, por ser moito menor a afección de servidume imposta aos afectados. Destas alegacións se Ile deu traslado á empresa solicitante, manifestando Unión Fenosa Distribución, S. A., o seguinte.: Predios n° 1, 2, 3, 4, 5, 6, 7, 11 e 13, manifesta que na elección do trazado intentouse aproveitar os camiños e os lindeiros dos predios existentes na zona, no 69% da lonxitude total (desde o apoio n° 4 ata o apoio final), seguiuse o camiño. O trazado segue o mesmo que a liña de baixa tensión existente que será retirada coa construción desta liña. No primeiro tramo, predios 1, 2, 3, 4 e 5, non foi posible adaptarse aos lindeiros das mesmas, xa que pola súa configuración suporía a creación de ángulos pronunciados. Que o uso de cable forrado non reduciría a superficie afectada, manteríase a mesma franxa libre de arborado de cara a manter a seguridade. No caso de que o proxecto sexa autorizado será o Xurado de Expropiación de Galicia o encargado de valorar o prexuízo que se produce no predio. O proxecto realizouse conforme o Decreto 3151/68 de 28 de novembro, R. T. L. E. A. T., sen que existan nin limitacións nin prohibicións á constitución da servidume. Predio n° 8, manifesta que o trazado da tiña adaptouse ao camiño, sen que sexa posible ubicar os apoios máis cerca. Que o uso de cable forrado non reduciría a superficie afectada, dado que de cara a manter a seguridade da instalación, a franxa libre de arborado nos montes e nos prados e labradíos tenía a mesma anchura que a recollida no proxecto. Neste tramo o trazado segue o mesmo que a tiña de baixa tensión existente. Que o proxecto realizouse conforme o Decreto 3151/68 de 28 de novembro, R. T. L. E. A. T., sen que existan nin limitacións nin prohibicións á constitución da servidume. Fundamentos de dereito. Primeiro.-O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. -No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas Autorizar, aproba-lo proxecto de execución e declarar de utilidade publica en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderáse interpoñer recurso de alzada ante o Excmo Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 24 de xuño de 2009. Tristana Moraleja Gómez Xefa Territorial da Coruña